અાપણે ત્યાં, અા કાવ્યમાં દર્શાવ્યા છે તેવા ‘ભીંડા’ ઉપલબ્ધ છે. ખેર. પણ કવિની અા વ્યંગોક્તિઅો અાસ્વાદ્ય છે. ‘ઘરડા ભીંડાના શાકમાં / લહેજત નથી અાવતી.’ − અા વિધાન વાંચતાં મને હજુય કૃતક અાધુનિક રીતિમાં રેકર્ડ વગાડ્યા કરતા વડીલકવિઅો કેમ યાદ અાવતા હશે ? કેટલાક સમકાલીનો પણ અા જ હરોળમાં ઊભા છે. વિધાનો વડે કવિતા કરનાર પાસે વસ્તુ અને મર્મ બંનેની પહેચાન જોઈએ. પવનકુમારમાં એ ભરપૂર માત્રમાં છે.